עמינדב דיקמן

עמינדב אלכסנדר דיקמן (21 בדצמבר 1958 – 2 ביוני 2022) היה מתרגם וחוקר ספרות ישראלי, פרופסור בחוגים לספרות עברית ולספרות כללית והשוואתית באוניברסיטה העברית בירושלים.

ביוגרפיה

דיקמן נולד בוורשה, פולין, בנו של המתרגם וחוקר הספרות שלמה דיקמן. עלה לישראל עם משפחתו ב-1960. למד בחוג ללימודים קלסיים באוניברסיטת תל אביב. בשנת 1996 סיים את לימודיו לתואר שלישי באוניברסיטת ז'נבה, בהנחיית חוקר הספרות והוגה הדעות ג'ורג' שטיינר.

בשנים 1996–2001 עבד כמרצה (Assistant Professor) באוניברסיטת מדינת פנסילבניה בארצות הברית. בשנת 2001 הצטרף כמרצה בכיר לאוניברסיטה העברית, כיהן כראש המגמה ללימודי תרגום וכראש בית הספר לספרות. בשנת 2002 נבחר להיות חבר יועץ באקדמיה ללשון העברית ושימש כחבר האקדמיה וחבר ועדת האקדמיה למונחי הספרות. בעבר היה ראש מערכת הרבעון הספרותי "קשת החדשה". דיקמן כתב ותרגם פלינדרומים.

בשנת 2011 החל דיקמן לפרסם בדחק - כתב עת לספרות טובה.

בשנת 2012 הוענק לו פרס ראש הממשלה ללשון העברית. באותה שנה הוענק לו גם פרס טשרניחובסקי על ידי עיריית תל אביב-יפו.

בשנת 2016 זכה בפרס שרת התרבות ליצירה ספרותית.

נפטר ב-2 ביוני 2022 ממחלת הסרטן. הובא למנוחות בבית העלמין בשביל מנוחה נכונה בראשון לציון.

יצירות
דיקמן תרגם משפות מקור רבות, בהן רוסית, צרפתית, אנגלית, יוונית עתיקה ולטינית.

ספרים 
 Homer in English / edited with an introduction and notes by George Steiner; with the assistance of Aminadav Dykman (London: Penguin, 1996)
 The Psalms in Russian poetry: a history (Genève: Slatkine, 2001)

תרגומים 
החטא ועונשו ודוסטויבסקי, מבחר מאמרים, בעריכת מנחם ברינקר ורנה ליטוין, תרגמו מרוסית - עמינדב דיקמן ומ. שני, תרגמו מאנגלית - רלה מזלי ויצחק קומם (ירושלים: כתר, 1983)
שלוש אהבותיו של דוסטויבסקי, מאת מארק סלונים (תל אביב: עם עובד, תשמ"ד 1983)
אופאלינוס, או, האדריכל, מאת פול ואלרי, (ירושלים: כרמל, תשנ"ד 1994) (בשיתוף, דן צלקה)
שירת הכוכבים, אנתולוגיה משירת צרפת במאה הט"ז, בחר, תרגם ופירש עמינדב דיקמן, (ירושלים: הוצאת כרמל; המפעל לתרגום ספרי מופת, תשנ"ו 1996) (עברית וצרפתית עמוד מול עמוד, עם שער נוסף).
שירים ראשונים ואחרונים, מאת יוסיף ברודסקי, מרוסית – עמינדב דיקמן, (תל אביב: דביר, תשנ"ז 1997)
מגן אכילס ושירים אחרים, 1927–1973, מאת ויסטן יו אודן, תרגום, מבוא והערות - עמינדב דיקמן, (ירושלים: כרמל, תשנ"ט 1998)
שירי העצבת, איגרות מחוף הים השחור: אלגיות נבחרות, מאת פובליוס אובידיוס נאזו, תרגם בלווית הקדמה ופירושים עמינדב דיקמן, פתח דבר מאת ג'ורג' שטיינר, (תל אביב: הקיבוץ המאוחד, המפעל לתרגום ספרי מופת, תש"ס 2000)
רפואות האהבה, מאת פובליוס אובידיוס נאזו, תרגם מלטינית, הוסיף מבוא והערות עמינדב דיקמן, (ירושלים: כרמל, תש"ס 2000) (כולל את תרגומו של שמואל דוד לוצטו לרפואות האהבה)
דור שלי, חיה שלי, משירת רוסיה במאה העשרים, בחר ותרגם עמינדב דיקמן, (תל אביב: הוצאת שוקן, 2002)
67 שירים, מאת פול ורלן, בחר ותרגם מצרפתית, מבוא והערות עמינדב דיקמן (ירושלים: כרמל, תש"ע 2010)
בארוקו, אנתולוגיה משירת אירופה במאה ה-17, עריכה ותרגום עמינדב דיקמן, הוצאת כרמל, 2012.
אפיגרמות כך ואחרת: וריאציות על נושאים עתיקים. מבחר, תרגום, דיגום, הערות ואחרית דבר עמינדב דיקמן. (תל אביב: חרגול, 2016)
הצלב והוֶּרד: שירה לטינית מימי הביניים, הוצאת קשב לשירה, 2017.
רסיסים יוָניים, הוצאת קשב לשירה, 2021.

קישורים חיצוניים

 
 
 
 
 עמינדב דיקמן, באתר האוניברסיטה העברית

מכּתביו ומתרגומיו 
 ; אוטוביוגרפיה של עמוד אחד
 ; ביקורת על הספר "שבעה שערי שירה - משוט פיוטי על פני תרבות" מאת אריה סתיו

עם מותו 
 
 
 
 
 
 עמינדב דיקמן זכרו לברכה, באתר האקדמיה ללשון העברית, 2 ביוני 2022
 
 
 
 
 
 רסיסי אלגיה, לעמינדב דיקמן 2022-1958, באתר אודות - כתב עת למסות וביקורת ספרות, 9 בספטמבר 2022

הערות שוליים

חוקרי ספרות ישראלים
בוגרי אוניברסיטת תל אביב
בוגרי אוניברסיטת ז'נבה
סגל האוניברסיטה העברית בירושלים: ספרות עברית
סגל האוניברסיטה העברית בירושלים: ספרות כללית והשוואתית
מתרגמים ישראלים
מתרגמים לעברית
מתרגמים מרוסית לעברית
מתרגמים מצרפתית לעברית
מתרגמים מאנגלית לעברית
מתרגמים מלטינית לעברית
זוכי פרס טשרניחובסקי
זוכי פרס ראש הממשלה ללשון העברית
פלינדרומאים ישראלים
חברי האקדמיה ללשון העברית
ישראלים ילידי פולין
עולים בשנות ה-1960
מתרגמים מיוונית לעברית
אישים הקבורים בבית הקברות בשביל מנוחה נכונה בראשון לציון
ישראלים שנפטרו מסרטן
ישראלים שנולדו ב-1958
ישראלים שנפטרו ב-2022